Enghaukeskjegg

Enghaukeskjegg (Crepis praemorsa) er en flerårig plante i kurvplantefamilien. 

Den blir mellom 20–40 cm høy og vokser på slåtteenger, beiteenger og beitet skog på Østlandet. Kurvene er gule og sitter i klaser på en stengel med bladene nederst i en rosett. 

Enghaukeskjegg blir mer og mer sjelden og står nå oppført som 'sårbar' på rødlisten. Den har forsvunnet fra flere fylker på Østlandet, som Østfold, Akershus, Vestfold og Telemark. Tilbakegangen skyldes mest sannsynlig opphør av tradisjonelle jordbruksformer som engslått. Arten finnes i dag hovedsakelig i Oppland, Hedmark og Buskerud.

Jernbaneverket ble i 2012 anmeldt for brudd på naturmangfoldloven etter at forekomster av enghaukeskjegg og dragehode langs Dovrebanen i Ringsaker ble sprøytet, dynget ned med flis og ødelagt.

 Referanser 

 Eksterne lenker 


Kategori:Kurvplantefamilien
Kategori:Karplanter på norsk rødliste